

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par detālplānojuma īpašumam “Jaunzariņi”, Eimuros nodošanu publiskajai apspriešanai**

Ādažu novada pašvaldības dome (turpmāk – Dome) izskatīja SIA "VD Design" (reģistrācijas Nr. 40203377484, juridiskā adrese: Ilūkstes iela 34 - 53, Rīga, Latvija, LV-1082; e-pasts: dvs.l@inbox.lv) 12.09.2023. iesniegumu (reģistrēts 13.09.2023., reģ. Nr. ĀNP/1-11-1/23/4813) ar lūgumu pieņemt lēmumu par detālplānojuma īpašumam “Jaunzariņi”, Eimuros (kadastra apzīmējums 8044 009 0025) nodošanu publiskajai apspriešanai.

Dome 22.03.2023. pieņēma lēmumu Nr.108 „Par atļauju izstrādāt detālplānojumu nekustamajam īpašumam “Jaunzariņi”, Eimuros”, ar kuru tika uzsākta nekustamā īpašuma “Jaunzariņi”, ar kadastra Nr. 8044 009 0025 sastāvā esošās zemes vienības “Jaunzariņi” Eimuros, Ādažu pagastā, Ādažu novadā ar kadastra apzīmējumu 8044 009 0025, detālplānojuma (turpmāk – Detālplānojums) izstrādāšana, ar mērķi pamatot savrupmāju teritorijas attīstību un būvniecību.

Izvērtējot iesniegto Detālplānojuma projektu un ar to saistītos apstākļus, tika konstatēts, ka Detālplānojuma projekts atbilst Ādažu novada teritorijas plānojumam un darba uzdevumam Detālplānojuma izstrādāšanai.

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 109.punktu, kas noteic, ka izstrādes vadītājs sagatavoto detālplānojuma redakciju kopā ar ziņojumu par tā turpmāko virzību iesniedz izskatīšanai pašvaldības institūcijai, kas pieņem vienu no šādiem lēmumiem: nodot detālplānojuma projektu publiskajai apspriešanai un atzinumu saņemšanai no institūcijām, nosakot publiskās apspriešanas termiņu ne īsāku par trim un ne garāku par sešām nedēļām, vai precizēt detālplānojuma redakciju atbilstoši izstrādes vadītāja ziņojumam,

kā arī ņemot vērā Detālplānojuma izstrādes vadītāja 13.12.2023. ziņojumu, un to, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldība

**NOLEMJ:**

1. Nodot publiskajai apspriešanai un institūciju atzinumu saņemšanai nekustamā īpašuma “Jaunzariņi” (kadastra Nr.8044 009 0025) sastāvā esošās zemes vienības “Jaunzariņi” Eimuros, Ādažu pagastā, Ādažu novadā, ar kadastra apzīmējumu 8044 009 0025, detālplānojumu.
2. Publiskās apspriešanas termiņu noteikt četras nedēļas.
3. Paziņojumu par detālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Vēstis”.
4. Teritorijas plānošanas nodaļa ir atbildīga par lēmuma izpildi.
5. Par lēmuma izpildes kontroli atbild pašvaldības izpilddirektora vietniece.

Pielikumā:

1. Paskaidrojuma raksts un teritorijas izmantošanas un apbūves nosacījumi.
2. Grafiskā daļa.
3. Detālplānojuma vadītāja ziņojums.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn:@

IDRV@

M.Cinis, 26247571